< Java

Argumentumok

Szerző: Sallai András

Copyright © 2024, Sallai András

Licenc: CC BY-SA 4.0

Web: https://szit.hu

Az argumentumokról

A programok indításakor annak neve után argumentumokat adhatunk meg.

Kétféle argumentum létezik:

kapcsolók - például --version

paraméterek - például adat.txt

Példa:

java App --all adat.txt

Ebben a leírásban leginkább paraméterekkel foglalkozunk.

Az argumentumok használata

public class HelloWorld { public static void main(String[] args) { // Ellenőrizzük, hogy van-e elég argumentum if (args.length > 0) { System.out.println("Helló, " + args[0] + "!"); } else { System.out.println("Helló, világ!"); } } }

Példafuttatások:

java HelloWorld Alice

Kimenet: Helló, Alice!

java HelloWorld

Kimenet: Helló, világ!

Összeadó

public class Osszeadas { public static void main(String[] args) { if (args.length < 2) { System.out.println("Kérlek adj meg két számot!"); return; } // Argumentumok konvertálása egész számokra int szam1 = Integer.parseInt(args[0]); int szam2 = Integer.parseInt(args[1]); int osszeg = szam1 + szam2; System.out.println("Az összeg: " + osszeg); } }

Példafuttatás:

java Osszeadas 5 7

Kimenet: Az összeg: 12

Szöveg hossza

public class SzovegHossza { public static void main(String[] args) { if (args.length > 0) { String szoveg = args[0]; System.out.println("A szöveg hossza: " + szoveg.length()); } else { System.out.println("Kérlek adj meg egy szöveget!"); } } }

Futtatáspélda:

java SzovegHossza "Hello World"

Kimenet: A szöveg hossza: 11

Ismétlés

public class Ismetles { public static void main(String[] args) { if (args.length < 2) { System.out.println("Kérlek adj meg egy szöveget és egy darabszámot!"); return; } String szoveg = args[0]; int darab = Integer.parseInt(args[1]); for (int i = 0; i < darab; i++) { System.out.println(szoveg); } } }

Példafuttatás:

java Ismetles "Hello" 3

Kimenet:

CopyReplit
Hello
Hello
Hello

Feladatok

Feladat 01

Készítsen egyszerű kalkulátort.

Kérjen be két értéket majd egy operátort, majd végezze el a műveletet. A fogadott operátorok: +, -, *, /.

Példa a hívásra:

java Kalkulator 30 35 +

Kimenet:

Eredmény: 65

Mentés: Kalkulator

Feladat 02

Hozzon létre egy szövegfordítót.

A program paraméterként fogadja fordítandó szöveget, majd a cél nyelvet. A cél nyelv legyen például angol és német. A program végezzen egyszerű szótár alapú fordítást. A program egyszerű szótárként működjön.

Példahívás:

java Fordito "reggel" angol

Kimenet: morning

Mentés: Fordito

Feladat 03

Készítsen faktoriális számító programot.

A program egész számot fogadjon paraméterként, majd a kimenet a faktoriális.

Példahívás:

java Faktorialis 5

Kimenet:

5! = 120

Mentés: FAktorialis

Feladat 04

Egész számokat kell összegeznie.

A program fogadja egész számok sorozatát, majd adja össze azokat.

Példa hívás:

java Osszeg 1 2 3 4 5

Kimenet:

Összeg: 15

Feladat 05

Karakterlánc megfordítása.

A program egy szöveget fogadjon, amit kiír fordítva.

Példa hívás:

java Visszafordíto "fehér kocka"

Kimenet:

akcok réhef

Mentés: Visszafordito

Feladat 06

Egyszerű statisztikai program.

A program fogadjon egy számsort, majd írja ki az átlagot, a minimumot és a maximumot.

Példahívás:

java Statisztika 4 5 2 8 10

Kimenet:

Átlag: 5.8
Minimum: 2
Maximum: 10

Feladat 07

Írjon hőmérsékletváltó programot.

A program paraméterként fogadjon egy hőmérsékletértéket és a konverziót típusát. Például: Celsius-Fahrenheit. A program számítsa ki az értéket.

Példahívás:

HomersekletValto 32 CtoF

Kimenet:

32 Celsisu = 89.6 Fahrenheit

Feladat 08

Egy titkosító programot kell írnia.

A program egy szöveget és egy eltolást fogad paraméterként. A program Caesar-titkosítással kódolja a szöveget.

Példahívás:

java Titkosit "Hello" 3

Kimenet:

Kódolt szöveg: Khoor

Feladat 09

Legyen egy állomány a következő tartalommal:

alma körte barck

Írjon programot, amely egy állomány tartalmát a képernyőre írja.

Példafuttatás:

java Olvas adat.txt

Kimenet:

alma
körte
barack

Lásd még

https://picocli.info/ (2024)